CELEX: 62014TN0164
Language: lv
Date: 2014-03-07 00:00:00
Title: Lieta T-164/14: Prasība, kas celta 2014. gada 7. martā  – Calberson GE /Komisija

16.6.2014   
            
            
               LV
            
            
               Eiropas Savienības Oficiālais Vēstnesis
            
            
               C 184/32
            
         Prasība, kas celta 2014. gada 7. martā – Calberson GE/Komisija
   (Lieta T-164/14)
   2014/C 184/54
   Tiesvedības valoda – franču
   
      Lietas dalībnieki
   
   
      Prasītāja:
      Calberson GE (Villeneuve-la-Garenne, Francija) (pārstāvji – T. Gallois un E. Dereviankine, advokāti)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               piespriest Eiropas Komisijai izmaksāt prasītājai šādas summas:
               
                           —
                        
                        
                           finansiālos izdevumus EUR 7 691,60 apmērā, ieskaitot nodokļus, kas radušies novēlotās finanšu nodrošinājuma par piegādi atcelšanas dēļ;
                        
                     
                           —
                        
                        
                           nokavējuma procentus, kas radušies laikā starp piegāžu rēķinu termiņa beigām un to faktisko apmaksu: EUR 81 817,25, bez nodokļiem, un USD 6 344,17;
                        
                     
                           —
                        
                        
                           “nokavējuma procentus par nokavējuma procentiem”: 2 % apmērā par iepriekš minēto nokavējumu procentu samaksas nokavējumu (no EUR 81 817,25, bez nodokļiem, un USD 6 344,17);
                        
                     
                           —
                        
                        
                           atlikumu no piegādes rēķina: EUR 17 400, ieskaitot nodokļus;
                        
                     
                           —
                        
                        
                           starpību par maiņas kursu: 30 580,41, ieskaitot nodokļus;
                        
                     
         
               —
            
            
               piespriest Eiropas Komisijai un Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasītāja pēc Regulu Nr. 111/1999 (1) un Nr. 1799/1999 (2) pieņemšanas ir izraudzītā pretendente publiskajā iepirkumā par liellopu gaļas piegādi Krievijas Federācijai saistībā ar programmu lauksaimniecības produktu piegādei uz šo valsti.
   Pēc Tiesas 2013. gada 17. janvāra sprieduma lietā C-623/11, Geodis Calberson GE (Krājumā vēl nav publicēts), ar kuru tika atzīta Savienības tiesas kompetence, lai izskatītu prasības par tādu zaudējumu atlīdzināšanu, kuri ir radušies valsts intervences aģentūras izdarīto pārkāpumu dēļ, prasītāja lūdz tai atlīdzināt zaudējumus, kas tai esot nodarīti saistībā ar iepriekš minētā publiskā iepirkuma izpildi.
   Prasītāja līdz ar to apgalvo, ka valsts intervences aģentūra FranceAgriMer ir izdarījusi vairākus pārkāpumus, proti, tie ir: i) novēlota finanšu nodrošinājuma, kuru prasītāja ir iemaksājusi pienācīgai publiskā iepirkuma izpildei, atcelšana ii) neapstrīdētu rēķinu novēlota apmaksa, iii) neapstrīdētu rēķinu neapmaksāšana un iv) dažu rēķinu apmaksa citā valūtā, nekā tajā, kas paredzēta publiskajā iepirkumā, nodarot zaudējumus prasītājai.
   
      (1)  Komisijas 1999. gada 18. janvāra Regula (EK) Nr. 111/1999, ar ko paredz sīki izstrādātus noteikumus, kā piemērot Padomes Regulu (EK) Nr. 2802/98 par programmu lauksaimniecības produktu piegādei uz Krievijas Federāciju (OV L 14, 3. lpp.).
   
      (2)  Komisijas 1999. gada 16. augusta Regula (EK) Nr. 1799/1999 par liellopu gaļas piegādi Krievijai (OV L 217, 20. lpp.).